### **Ministerul Sănătăţii**

Ordin

pentru aprobarea Planului de acţiune pentru definirea şi organizarea reţelei de centre integrate de diagnostic şi tratament al cazurilor de oncologie pediatrică

Văzând Referatul de aprobare nr……. al Direcţiei generale de sănătate publică și programe de sănătate

Având în vedere prevederile:

- art. 11 din Hotărârea Guvernului 709/2023 privind punerea în aplicare a prevederilor art. IV din Ordonanţa Guvernului nr. 26/2023 pentru modificarea art. 942 din Legea nr. 95/2006 privind reforma în domeniul sănătăţii şi pentru modificarea şi completarea Legii nr. 293/2022 pentru prevenirea şi combaterea cancerului;

- art. 2 litera (b) și art.7 alin (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătăţii emite următorul

Ordin:

**Art. 1. S**e aprobă planul de acţiune pentru definirea şi organizarea reţelei de centre integrate de diagnostic şi tratament al cazurilor de oncologie pediatrică, prevăzut în Anexa parte a prezentului ordin.

**Art. 2. -** Direcţiile de specialitate și comisiile de specialitate ale Ministerului Sănătăţii, Institutul Național de Sănătate Publică, instituţiile nominalizate în prezentul ordin, Direcțiile Județene de Sănătate Publică și a Municipiului București, unitățile sanitare și furnizorii de servicii medicale implicaţi în diagnosticarea şi/sau tratarea cazurilor de oncologie pediatrică, precum şi ministerele şi instituţiile cu reţea sanitară proprie vor duce la îndeplinire dispoziţiile prezentului ordin.

**Art. 3. -** Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**